b'\n_START_ARTICLE_\nJamie Carragher\n_START_SECTION_\nKlubska kariera\n_START_PARAGRAPH_\n\xc4\x8ceprav je\xc2\xa0\xc2\xbbCarra\xc2\xab\xc2\xa0(njegov vzdevek) svojo nogometno pot za\xc4\x8del pri mestnem rivalu Evertonu je nato presedlal skupaj s svojim prijateljem Michaelom Ownom k Liverpoolu, kjer je osvojil FA Youth Cup leta 1996. Istega leta je tudi podpisal uradno pogodbo s klubom, 1997 pa je debitiral prvi\xc4\x8d v dresu Liverpoola, ko je vstopil kot zamenjava. V sezoni 1997/8 je kar 20-krat v sezoni nastopil v Premier ligi, naslednjo sezono pa je odigral skoraj vse tekme in si popolnoma zagotovil svoje mesto v prvi enjsterici. To mu je uspelo kljub temu, da je igral na razli\xc4\x8dnih igralnih mestih, odvisno od tega, kje so v danem trenutku potrebovali igralca. Igral je kot zadnji vezni igralec, centralni branilec, bo\xc4\x8dni branilec na levi ali na desni strani. V letih 2002-2004 je imel precej te\xc5\xbeav s po\xc5\xa1kodbami in bil prisiljen izpustiti pomembne tekme. KLjub prihodu novih igralcev pa je obdr\xc5\xbeal svoje mesto v ekipi in v sezoni 2004 zbral 24 nastopov v Premier ligi. Sledila je nepozabna sezona za vse navija\xc4\x8de Liverpoola, saj so v tej sezoni osvojili Ligo prvakov na \xc4\x8delu z novim trenerjem Rafaelom Benitezem. V tej sezoni je Carragher igral v branilskem tandemu kot centralni branilec s Samiem Hyypio in postala sta eden najbolj\xc5\xa1ih branilskih parov na svetu. Priljubljen pri navija\xc4\x8dih je postal zlasti zaradi svoje sr\xc4\x8dnosti in borbenosti na igri\xc5\xa1\xc4\x8du, saj je v samem finalu Lige prvakov kljub kr\xc4\x8du zdr\xc5\xbeal do konca in odli\xc4\x8dno opravil svojo funkcijo. Postal je najbolj\xc5\xa1i Liverpoolov igralec sezone. V sezoni 2007/2008 je zbral \xc5\xbee 500 nastopov za klub, konec leta 2009 pa \xc5\xbee svoj 600 nastop za klub. Na splo\xc5\xa1no Carragher slovi kot lojalen, borben, zvest igralec in kot tak je postal nekak\xc5\xa1na legenda kluba.\n_START_SECTION_\nReprezenta\xc4\x8dna kariera\n_START_PARAGRAPH_\nSvojo reprezentan\xc4\x8dno pot je za\xc4\x8del, ko se je priklju\xc4\x8dil ekipi do 21 let, katere kapetan je bil. Za \xc4\x8dlansko izbrano vrsto je prvi\xc4\x8d nastopil leta 1999, v igro je vstopil kot zamenjava na tekmi proti Mad\xc5\xbearski. Sicer pa nikoli ni bil \xc4\x8dlan prve enajsterice angle\xc5\xa1ke reprezentance, vstopal je kot zamenjava na razli\xc4\x8dnih polo\xc5\xbeajih. Zato se je tudi reprezentan\xc4\x8dno upokojil leta 2007, kljub pozivom selektorja naj se vrne. Nedavno je sedanji selektor angle\xc5\xa1ke reprezentance namignil, da bi ga spet rad videl v vrstah Anglije, a je Carragher vnaprej povedal, da se ne misli vrniti.'